Okresná prokuratúra Košice II 
Mojmírova 5, 040 46 Košice 1 	

Sp. zn. : 3 Pv 548/14/8803	Košice II, 22.9.2014
EEČ : 2-64-438-2014

U Z N E S E N I E

Trestná vec:	obvinený XXXXX a spol. 
Trestný čin:	ublíženie na zdraví podľa § 221 odsek 1 Trestného zákona číslo 140/1961 Zbierky zákonov v znení zákona číslo 227/2005 Zbierky zákonov

Rozhodol: 	prokurátor Okresnej prokuratúry Košice II
Podľa § 215 odsek 1 písmeno d (§ 9 odsek 1 písmeno a) Trestného poriadku zastavujem trestné stíhanie obvinených:
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
2.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX

V trestnej veci vedenej proti obv. ml. XXXXX a spol. pre trestný čin ublíženia na zdraví podľa § 9 ods. 2 Trestného zákona, § 221 ods. 1 Trestného zákona účinného v čase spáchania skutku

lebo je trestné stíhanie neprípustné podľa § 9 odsek 1 písmeno a

Odôvodnenie:
	Uznesením vyšetrovateľa Okresného riaditeľstva PZ, úradu justičnej a kriminálnej polície XXXXX  zo dňa 25.10.2005 pod sp. zn. XXXXX  bolo podľa § 163 ods. 1 Trestného poriadku vznesené obvinenie ml. XXXXX a XXXXX pre trestný čin ublíženia na zdraví podľa § 221 ods. 1 Trestného zákona účinného v čase spáchania skutku na tom skutkovom základe ako je uvedené vo výrokovej časti tohto uznesenia.
	
Uznesením vyšetrovateľa Okresného riaditeľstva PZ, úradu justičnej a kriminálnej polície XXXXX , sp. zn. XXXXX  zo dňa 27.11.2006 bolo podľa § 228 ods. 2 písm. a/ Tr. poriadku prerušené trestné stíhanie proti obom obvineným pre neprítomnosť svedkyne poškodenej XXXXX.

	Uznesením vyšetrovateľa Okresného riaditeľstva PZ, úradu justičnej a kriminálnej polície XXXXX , sp. zn. XXXXX zo dňa 22.08.2014 bolo podľa § 228 ods. 5 Tr. poriadku pokračované v trestnom stíhaní oboch obvinených, pretože dôvod na prerušenie trestného stíhania pominul.

Vyšetrovateľ Okresného riaditeľstva PZ, OKP XXXXX,   sp. zn. XXXXX zo dňa 19.09.2014 predložil na Okresnú prokuratúru XXXXX II spisový materiál s návrhom na zastavenie trestného stíhania proti obvinenej ml. XXXXX a obv. XXXXX  pre trestný čin ublíženia na zdraví podľa § 221 ods. 1 Trestného zákona účinného v čase spáchania skutku.
 
Skutok, pre ktorý bolo vznesené obvinenie obv. ml. XXXXX a XXXXX bol právne kvalifikovaný ako trestný čin ublíženia na zdraví podľa § 221 ods. 1 Trestného zákona účinného v čase spáchania skutku pričom dátumom spáchania, teda aj dokonania trestného činu je v tomto prípade 19.03.2004 a pri uvedenom trestnom čine ublíženia na zdraví podľa § 221 ods. 1 Trestného zákona účinného v čase spáchania skutku je trestná sadzba odňatia slobody až na  dva roky alebo peňažný trest.

Je potrebné poukázať na to, že trestné stíhanie obvinených bolo naposledy prerušené uznesením vyšetrovateľa OR PZ, UJaKP XXXXX XXXXX  sp. zn. XXXXX zo dňa 27.11.2006 podľa § 228 ods. 2  písm. a/ Trestného poriadku a pokračované  uznesením vyšetrovateľa OR PZ, OKP XXXXX,   sp. zn. XXXXX zo dňa 22.08.2014 podľa § 228 ods. 5 Trestného poriadku a ako je zrejmé zo spisového materiálu, v čase od 27.11.2006 do 22.08.2014  vyšetrovateľ nevykonal žiadne procesné úkony, smerujúce k trestnému stíhaniu obvinených. 

Podľa § 67 ods. 1 Trestného zákona účinného v čase spáchania trestného činu trestnosť činu zaniká uplynutím premlčacej doby, ktorá je :
a)	dvadsať rokov, ak ide o trestný čin, za ktorý tento zákon v osobitnej časti dovoľuje uložiť výnimočný trest,
b)	desať rokov, ak je horná hranica trestnej sadzby odňatia slobody najmenej desať rokov
c)	päť rokov, ak je horná hranica trestnej sadzby odňatia slobody najmenej tri roky
d)	tri roky pri ostatných trestných činoch.

(2) Do premlčacej doby sa nezapočítava doba, po ktorú nebolo možné páchateľa postaviť pred súd pre zákonnú prekážku, ani doba, po ktorú sa zdržoval v cudzine.

(3) Premlčanie trestného stíhania sa prerušuje
     a) oznámením alebo vznesením obvinenia pre trestný čin, o premlčanie ktorého ide, ako aj po ňom nasledujúcimi úkonmi vyhľadávacieho orgánu, vyšetrovateľa, prokurátora alebo súdu smerujúcimi k trestnému stíhaniu páchateľa, alebo
b) ak páchateľ spáchal v premlčacej dobe trestný čin nový, na ktorý tento zákon ustanovuje  trest rovnaký alebo prísnejší.

(4) Prerušením premlčania  sa začína nová premlčacia doba.

Premlčacia lehota nebola v zmysle vyššie uvedených zákonných dôvodov prerušená u obvinených, pretože trestné stíhanie bolo prerušené pre neprítomnosť poškodenej.  

Vzhľadom na trestnú sadzbu trestného činu ublíženia na zdraví podľa § 221 ods. 1 Trestného zákona účinného v čase spáchania skutku a aktuálne odpisy z registra trestov obvinených, z ktorých je zrejmé, že obv. ml. XXXXX doposiaľ súdne trestaná nebola a u obv. XXXXX bol rozhodnutím Okresného súdu XXXXX XXXXX sp.zn. XXXXX ktoré nadobudlo právoplatnosť 01.07.2008  schválený zmier pre trestný čin podľa § 197a ods. 1 Tr. zákona účinného  v čase spáchania skutku, kde je trestná sadzba odňatia slobody až na jeden rok alebo peňažný trest, teda ide o trestný čin, ktorý má  miernejšiu trestnú sadzbu ako posudzovaný trestný čin,  je možné  konštatovať, že k premlčaniu trestného stíhania u obvinených obv. ml. XXXXX a obv. XXXXX došlo dňa 28.11.2009. 

Podľa § 215 ods. 1 písm. d/ Trestného poriadku prokurátor zastaví trestné stíhanie, ak je trestné stíhanie neprípustné podľa § 9 Trestného poriadku.

Podľa § 9 ods. 1 písm. a/ Trestného poriadku trestné stíhanie nemožno začať, a ak už bolo začaté, nemožno v ňom pokračovať a musí byť zastavené, ak je trestné stíhanie premlčané. 

Podľa § 2 ods. 1 Trestného zákona trestnosť činu sa posudzuje a trest sa ukladá podľa zákona účinného  v čase, keď bol čin spáchaný. Ak v čase medzi spáchaním činu a vynesením rozsudku nadobudnú účinnosť viaceré zákony, trestnosť činu sa posudzuje a trest sa ukladá podľa zákona, ktorý je pre páchateľa priaznivejší. Pre obvinených je priaznivejšie postupovať podľa zákona účinného v čase spáchania skutku.

Vzhľadom na vyššie uvedené bolo potrebné rozhodnúť tak, ako je to uvedené vo výrokovej časti tohto uznesenia.

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Igor Tokár
prokurátor